  Анжелика Тихонова корреспондент Та нуналъёсы Удмуртиын Калык творчествоя элькун юртысь декоративно-прикладной искусствоя но киужъёсъя ёзэтысь ӧнерчиослэсь чеберлыко куэм басмаосъя «Этника: перезагрузка» ӵектоссэс улонэ пыӵато. Туала эпидемиологи югдурез лыдэ басьтыса, творчествоя лаборатория онлайн амалэн ужа. Со сярысь ивортодэтъя «Удмуртия» агентстволэн корреспондентэзлы Калык творчествоя элькун юртысь декоративно-прикладной искусствоя но киужъя ёзэтысь валтӥсь методист Наталья Прокопьева вераз. Ӵектосэ басмаен ужась 80 пала кибашлыос но дизайнеръёс пыриськыны мылкыд каризы: Удмуртиысь сяна, Россиысь мукет улосвылъёсысь но. Ӵектосэ пырисько соос, кин эскизъёссэс келяса мылкыд каремзэ вераз. Со адямиос дӥсь, костюм лэсьтыны кулэ. <…> Весь вань пыриськисьёс ньыль мастерскойёсъя люкиськемын: со костюмъя мастерской, кык выртэн (ремизаен) куиськисьёслэн мастерскойзы, трос выртэн куиськисьёслэн мастерскойзы но лякиё амалэн вуриськисьёслэн мастерскойзы Наталья Прокопьева, Калык творчествоя элькун юртысь декоративно-прикладной искусствоя но киужъёсъя ёзэтысь валтӥсь методистАли дас нунал ӵоже костюмъя мастерской ужа. Соин ачиз Наталья Прокопьева кивалтэ. Собере озьы ик дас нунал ӵоже кык выртэн куиськонъя мастерской ужалоз. Соин Ува ёросысь Узей-Тукляысь Кибашлыослэн юртысьтызы ӧнерчи Екатерина Сунцова кивалтоз. Бӧрысь ужзэ трос выртэн куиськисьёслэн мастерскойзы мытоз. Соин Москваысь С. Г. Строганов нимо академиысь дышетӥсь Светлана Чуракова кивалтоз. Нош лякиё амалэн вуриськисьёслэн мастерскоязы пыриськисьёсын Москваысь культуролог, психолог, басмая дизайнер Татьяна Лазарева ужалоз. Милям та проектын параллельно экспериментальной уж мынэ, кудӥз улсын ми туала пинал дизайнеръёсты асьмелэн куиськисьёсынымы герӟаськом. Одӥгез сыӵе проект Пичи Пурга ёросысь Вуж Мӧнья гуртысь Кибашлыослэн юртазы ужа, одӥгез Эгралан но эшшо одӥгез - Узей-Туклялан. Отын эскизъёсыз Москваысь пинал дизайнеръёслэн луозы, нош улонэ соосты милям методистъёсмы пыӵатозы. Туж возьмаськом ини результатъёссэс Наталья Прокопьева, Калык творчествоя элькун юртысь декоративно-прикладной искусствоя но киужъёсъя ёзэтысь валтӥсь методистЛабораторилэн ужез «ВКонтакте» мерлыко вотэсысь кык группаын возьматӥське. Одӥгез ворсам огин ӵектосэ пыриськись кибашлыос но дизайнеръёс понна, нош мукетыз -  - ӵектослэн уженыз тунсыкъяськисьёс понна. Отчы кибашлыослэсь тыршемзэс сяна, дышетӥсьёслэсь лекциоссэс яке люкетъёссэ потто. Соосын вань мылкыд карисьёс тодматскыны быгато. Ӵектос улсын туала но сяме пырем удмурт костюмъёс сярысь видеороликъёс дасялозы Наталья Прокопьева оске, та ӵектослэн ужез азьланяз но азинскоз шуыса. Уго али пыриськисьёс одӥг костюм гинэ кылдытыса вуо, нош азьланяз соос соя бичет но кылдытыны быгатысалзы. Со сяна, мон малпасько асьме шаерамы этнической элементъёсын туала дӥсь кылдытон ӧр туж азьланьтӥськоз, дыр, шуыса. Ми азьланяз но проектъёс гожъялом. Дизайнеръёслэн но уже не онлайн амалэн, а ог-огенызы синмысь синме, ӵош ужаса пыриськемзы туж потэ. Соослэн милям куиськисьёсынымы ужаны бадӟым мылкыдзы вань. Традиционной технологиосты асьсэ ужазы кутэмзы потэ. Соослы со туж тунсыко. Милемлы но туж тунсыко ужаны туала пинал адямиосын Наталья Прокопьева, Калык творчествоя элькун юртысь декоративно-прикладной искусствоя но киужъёсъя ёзэтысь валтӥсь методистӴектос улсын кылдытӥськись костюмъёс туэ 18-тӥ куарусёнозь дась луыны кулэ. Бӧрысь, 22-тӥ куарусёнысен 25-тӥ куарусёнозь, соосты онлайн-адӟытон радъяськоз. Пандемия бырем бере, дӥсьёсты кыӵе ке ужрадын но возьматыны тыршозы: калык ас синмыныз, «улэпен» мед адӟоз шуыса. Пусъем, «Этника: перезагрузка» ӵектос Росси азьмуртлэн грантъёсъя фондысьтыз 1 миллион манет  утӥз.  Тодэ вайытом, талэсь азьвыл Удмуртиын куиськонъя огъяросси школаос ортчытъязы. 2018-тӥ арын, кылсярысь, элькунамы Россилэн пӧртэм улосвылъёсысьтыз 40 пала кибашлыос вуылӥзы. Вылез ӵектос азьвылзэ азинтон выллем луиз. Милям азьло но та порма куиськонъя ӵектосъёсмы вал ини. Одӥгез «Ува» санаторийын ортчиз. Ми быдэс Россиысь куиськисьёсын ӵош люкаськыса ужамы. Милям отын мастерскойёсмы вал. Одӥг арзэ площадкамы «Варзи-Ятчи» санаторий вал. Туэ со озьы ик луыны кулэ вал кыӵе ке площадкаын, карын ӧвӧл, кытчы ке потыса, но пандемиен герӟаськем ужрадъёсын ӧз пӧрмы Наталья Прокопьева, Калык творчествоя элькун юртысь декоративно-прикладной искусствоя но киужъя ёзэтысь валтӥсь методист   Озьы ик лыдӟе: «Куиськон — удмурт калыклэн тусыз» Тегъёс: Лулчеберет Ижкар Удмуртия удмуртъёс кибашлыос киуж 100ар Азьмуртлэнгрантъёсъяфондэз грантъёс  